**ΚΕΦΑΛΑΙΟ ΔΕΥΤΕΡΟ :**

**<< Η κοινωνία >>**

**2.1. Από την αγροτική κοινωνία, στην κοινωνία της πληροφορίας και της γνώσης. 2.1.1. Αγροτική κοινωνία. Ερ. Ποιες ονομάζουμε αγροτικές κοινωνίες; Να κάνετε μια σύντομη ιστορική αναδρομή περιγράφοντας τα χαρακτηριστικά τους. Απ. Αγροτικές** ονομάζονται οι κοινωνίες που οι κάτοικοί τους **εργάζονται** και **ζουν** καλλιεργώντας τη γη.  **Νεολιθική εποχή:** Μόνιμη εγκατάσταση σε οικισμούς με οχύρωση (τείχη) για προστασία. Στοιχειώδεις πολιτικές λειτουργίες, στοιχειώδες εμπόριο.  **Αρχαιότητα: Εμφανίστηκαν** μεγάλες αγροτικές κοινωνίες στη Μέση Ανατολή, Αίγυπτο, Νότια Αμερική ( Χετταίοι – Ασσύριοι – Βαβυλώνιοι – Αζτέκοι – Ίνκας κλπ). **Δημιουργούνται** μεγάλες πόλεις – κράτη με επικεφαλής βασιλιά ή αυτοκράτορα. **Εμφανίζεται** η δουλεία σαν μορφή εργασίας. **Υπόλοιπες κοινωνίες μέχρι τη βιομηχανική επανάσταση:** Η αρχαία Ελλάδα**,** η Ρωμαϊκή Αυτοκρατορία, το Βυζάντιο θεωρούνται αγροτικές κοινωνίες. Αφού το μεγαλύτερο τμήμα του πληθυσμού **ασχολείται** με τη γεωργική παραγωγή και μένει σε χωριά. Η βιοτεχνία και το εμπόριο υπήρχε στις κοινωνίες αυτές αλλά σε μικρή κλίμακα ανάπτυξης. **Ερ. Πότε αρχίζει ο μετασχηματισμός της αγροτικής κοινωνίας σε βιομη-χανική; Απ.** Από τα μέσα του **18ου** **αιώνα** **εισάγεται** η ατμομηχανή στην παραγωγή πρώτα στη Βρετανία και στη συνέχεια στην υπόλοιπη Ευρώπη και στη βόρεια Αμερική. Οι μικρές βιοτεχνίες με τις χειροκίνητες μηχανές **μετατρέπονται** σε μεγάλα εργοστάσια με ατμομηχανές..

 **2.1.2.Βιομηχανική κοινωνία Ερ.Τί εννοούμε με τους όρους εκβιομηχάνιση και βιομηχανική επανάσταση; Απ. Εκβιομηχάνιση** είναι η χρησιμοποίηση της μηχανής στην παραγωγική διαδικασία. Η **βιομηχανική** **επανάσταση** είναι μια **μακρόχρονη** και **σύνθετη** διαδικασία τεχνο-λογικών μεταβολών στην παραγωγή προϊόντων, τις συγκοινωνίες, την οικοδόμηση κτιρίων, την αγροτική παραγωγή κτλ. **Ερ. Να αναφέρετε μερικές από τις σημαντικές αλλαγές που επέφερε η βιομη-χανική επανάσταση στην οργάνωση της κοινωνίας, στους θεσμούς, στον τρόπο σκέψης των ανθρώπων; Απ.**

 **-12- α. Αστικοποίηση** δηλαδή τη μετακίνηση του πληθυσμού από την ύπαιθρο και τη συγκέντρωση του στις νέο-σχηματιζόμενες μεγάλες πόλεις (βλ. σχετικό πίνακα και παράθεμα σελ.21 βιβλίου). **β. Αύξηση της παραγωγής προϊόντων – ζήτηση για νέα προϊόντα.** Η χρήση της μηχανής στην παραγωγή **αυξάνει** θεαματικά την παραγωγή αγαθών, μειώνει το κόστος παραγωγής τους και τα κάνει προσιτά στις ευρείες μάζες (π.χ αυτοκίνητο κλπ). Αυτό **αλλάζει** τις καταναλωτικές συνήθειες και κοινωνικά πρότυπα. **γ. Ανάπτυξη του εμπορίου και των τραπεζών.** Η **εξειδίκευση** και η **ζωή** στις πόλεις είχε ως **συνέπεια** την ανάπτυξη του εμπορίου και του εκχρηματισμού της οικονομίας και ως εκ τούτου την ανάπτυξη του τραπεζικού συστήματος. **δ. Ανάπτυξη της βιομηχανίας και του τομέα των υπηρεσιών.** Το μεγαλύτερο ποσοστό των εργαζομένων **ασχολείται** με τη βιομηχανία και το εμπόριο, τράπεζες, επικοινωνίες, μεταφορές κτλ. Ολοένα και **μικραίνει** το ποσοστό των εργαζομένων στην αγροτική παραγωγή (βλ. παράθεμα σελ. 20 βιβλίου). **ε. Αύξηση της προσδοκώμενης ζωής.** Η βελτίωση του βιοτικού επιπέδου των ανθρώπων σε συνδυασμό με την εξέλιξη της ιατρικής επιστήμης, **αύξησε** το μέσο όρο ζωής. **στ. Αλλαγή στις κοινωνικές σχέσεις.** Οι προσωπικές σχέσεις που **αναπτύσσονται** μεταξύ των κατοίκων του χωριού **αντικαθίστανται** με τις απρόσωπες σχέσεις των κατοίκων των μεγάλων πόλεων.